CELEX: 32018R0074
Language: hu
Date: 2018-01-17 00:00:00
Title: A Bizottság (EU) 2018/74 rendelete (2018. január 17.) az 1333/2008/EK európai parlamenti és tanácsi rendelet II. mellékletének a foszforsav – foszfátok – di-, tri- és polifoszfátok (E 338-452) függőleges nyárson sütendő fagyasztott húsokban való felhasználása tekintetében történő módosításáról (EGT-vonatkozású szöveg. )

18.1.2018   
            
            
               HU
            
            
               Az Európai Unió Hivatalos Lapja
            
            
               L 13/21
            
         A BIZOTTSÁG (EU) 2018/74 RENDELETE
   (2018. január 17.)
   az 1333/2008/EK európai parlamenti és tanácsi rendelet II. mellékletének a foszforsav – foszfátok – di-, tri- és polifoszfátok (E 338-452) függőleges nyárson sütendő fagyasztott húsokban való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               2015. augusztus 28-án kérelmet nyújtottak be a foszforsav, foszfátok, difoszfátok, trifoszfátok és polifoszfátok (a továbbiakban: foszfátok) az 13333/2008/EK rendelt II. mellékletében meghatározott, 08.2. „a 853/2004/EK rendeletben meghatározott előkészített hús” élelmiszer-kategóriába sorolt, függőleges nyárson sütendő fagyasztott húsokban stabilizátorként és nedvesítőszerként történő felhasználására. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               A fosztfátok használata a húsfehérjék részleges kivonásához és lebontásához szükséges, hogy a függőleges nyárson fehérjebevonat jöjjön létre a húsdarabok összetartása, ezáltal a homogén fagyasztás és sütés biztosítása érdekében. A foszfátok biztosítják továbbá, hogy a hús szaftos maradjon a felolvasztás során, valamint a függőleges nyárs stabil maradjon. Ezt a technológiai szükségletet az élelmiszer-vállalkozók ismerték fel a sütésre szánt, függőleges, forgó nyárson sütendő, fagyasztott, önmagában vagy kombinálva alkalmazott folyékony ízesítőkkel kezelt, szeletelt vagy darált juh-, bárány-, borjú- vagy marhahús, illetve a folyékony ízesítőkkel kezelt vagy anélküli baromfihús esetében. Az alaposan átsütött húscsíkokat ezután a végső fogyasztó elfogyasztja.
            
         
               (5)
            
            
               Az 1331/2008/EK rendelet 3. cikke (2) bekezdésének megfelelően a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó aktualizálásnak valószínűsíthetően nincs az emberi egészségre gyakorolt hatása.
            
         
               (6)
            
            
               A foszfátok biztonságosságát az élelmiszerügyi tudományos bizottság értékelte, amely a napi bevitel tekintetében foszforban kifejezve 70 mg/testtömeg kg tolerálható maximális szintet állapított meg (3). A foszfátokat élelmiszer-adalékanyagként történő felhasználása az élelmiszerek széles köre esetében engedélyezett, ideértve a húskészítményeket és bizonyos előkészített húsokat. Ezért nem várható, hogy a függőleges nyárson sütendő fagyasztott húsokra való kiterjesztés jelentős hatást gyakorolna az általános foszfátexpozícióra. A hozzáadott foszfátoknak való további expozíció korlátozása érdekében a kiterjesztés kizárólag azon függőleges nyárson sütendő fagyasztott húsokra alkalmazandó, amelyek esetében technológiai szükségletet állapítottak meg.
            
         
               (7)
            
            
               Az uniós jegyzék ezen adalékanyagok kiterjesztett felhasználása tekintetében történő aktualizálása valószínűsíthetően nincs hatással az emberi egészségre, ezért a Hatóság véleményét nem szükséges kikérni.
            
         
               (8)
            
            
               A 1333/2008/EK rendelet II. mellékletét ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
   
      (3)  Az élelmiszerügyi tudományos bizottság jelentései, 25. sorozat, 1991., 13. o.
   
      MELLÉKLET
      Az 1333/2008/EK rendelet II. melléklete E. részében a 08.2. élelmiszer-kategóriában („Előkészített hús, a 853/2004/EK rendeletben meghatározottak szerint”) a „Foszforsav – foszfátok – di-, tri- és polifoszfátok (E 338–452)” bejegyzés helyébe a következő szöveg lép:
      
         
                      
                  
                  
                     „E 338-452
                  
                  
                     Foszforsav – foszfátok – di-, tri- és polifoszfátok
                  
                  
                     5 000 
                  
                  
                     (1) (4)
                  
                  
                     kizárólag: breakfast sausages: ebben a termékben a hús úgy van darálva, hogy az izom- és zsírszövetek teljesen szétroncsolódjanak, és így a rostok a zsírral emulziót képezzenek – ez adja a termék jellegzetes megjelenését; Finn „szürke” karácsonyi sonka (Finnish grey salted Christmas ham), burger meat a húsba kevert legalább 4 %-os zöldség-, illetve gabonatartalommal, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása, Syrová klobása, valamint az élelmiszer-vállalkozó általi sütésre, majd a végső fogyasztónak szánt, függőleges, forgó nyárson sütendő, fagyasztott, önmagában vagy kombinálva alkalmazott folyékony ízesítőkkel kezelt, szeletelt vagy darált juh-, bárány-, borjú- vagy marhahús, illetve az önmagában vagy kombinálva alkalmazott folyékony ízesítőkkel kezelt vagy anélküli, szeletelt vagy darált baromfihús”